**Приложение към Заповед № РД09-680 от 27.06.2025 г.**

|  |
| --- |
| **Справка за отразяване на направените предложения и възражения в процеса на обществено обсъждане на проект на заповед за изменение на насоки за кандидатстване за процедура № BG-RRP-6.004 „Инвестиции в технологична и екологична модернизация“ от инвестиция C6.I1 „Фонд за насърчаване на технологичния и екологичен преход на селското стопанство“, компонент „Устойчиво селско стопанство“ от Национален план за възстановяване и устойчивост (НПВУ)** |

|  |  |  |  |  |
| --- | --- | --- | --- | --- |
| **№** | **Данни на подателя** | **Дата на получаване** | **Коментар/Предложение** | **Становище на СНД** |
| 1. | НАЦИОНАЛНА БИО АСОЦИАЦИЯ | 26.5.2025 г. | В законоустановения срок, след запознаване с Проект на заповед за изменение на Насоки за кандидатстване по процедура № BG-RRP-6.004 „„Инвестиции в технологична и екологична модернизация“ от инвестиция C6.I1 „Фонд за насърчаване на технологичния и екологичен преход на селското стопанство“, компонент „Устойчиво селско стопанство“ на Национален план за възстановяване и устойчивост, както и Доклада към визирания проект на заповед, бихме искали да изразим нашето  **С Т А Н О В И Щ Е:**  Национална био асоциация, приветства инициативата Ви по подготвеното от Вас изменение и направеното предложение по проекта на заповед за изменение на Насоки за кандидатстване по процедура № BG-RRP-6.004 „Инвестиции в технологична и екологична модернизация“.  **Изцяло приемаме и споделяме** направените от Вас предложения по представения проект за изменение на насоките за кандидатстване, с оглед на изразените мотиви в представения доклад към предложението, което оценяваме също така като **навременно**.  Публикуваното за обществено обсъждане предложение:   * Предоставя на допълнителна времева възможност за реализация на проектните предложения на бенефициентите; * Предоставя възможност на бенефициентите по схемата за подпомагане, да не търпят санкции за частично и/или пълно неизплащане на предвиденото подпомагане, в случай на забавяне и ненавременно входиране на отчитането на проектното предложение и заявката за плащане; * Изцяло е в интерес на водената от Министерство на земеделието и храните политика, за успешно прилагане и постигане на целите предвидени в Националния план за възстановяване и устойчивост, касаещи сектор „Земеделие“; * Изцяло е в интерес на държавата, тъй като предоставя допълнителна възможност за пълно усвояване на бюджета по предвидената схема за подпомагане, като част от Националния план за възстановяване и устойчивост.   Допълнително извън гореизложеното, ни прави впечатление, че ДФ „Земеделие“ РА, ЦУ, както и Техническите инспекторати към Разплащателната агенция, бързо и своевременно извършват проверки по проектните предложения, вкл. по заявките за плащания и исканията за анекси към вече сключените договори. Предвид това, считаме че положените усилия, както от МЗХ, така и от ДФЗ – РА, за успешното и пълно усвояване на средствата по НПВУ, ще се увенчае с успех.  **Бъдете здрави!**  Председател на УС на НБА: | **Приема се.** |
| 2. | Държавен фонд „Земеделие“ | 20.6.2025 г. | **УВАЖАЕМА ГОСПОЖО ВАСИЛЕВА,**  Във връзка с публикувания за обществено обсъждане проект на заповед за изменение на Насоките за кандидатстване по прецедура BG-RRP-6.004 „Инвестиции в технологична и екологична модернизация” от Националниия план за възстановяване и устойчивост, бихме искали да обърнем внимание на т. 2.3 от същата. В нея се прави препратка към т. 17.3 от чл. 17 Изменение на договора от Приложение 2 – общи условия към договора – за всички процедури, като се внася уточнение, че изречение трето се заличава. Зачитайки текста по-задълбочено и като се вземат предвид предложените изменения в останалите документи от Насоките за кандидатстване по процедура BG-RRP-6.004, считаме че от т. 17.3 в Приложение 2 към Условията за изпълнение следва да отпадне четвъртото изречение, а не третото, както е посочено в проекта на заповед. | **Приема се.** |